section_heading: Ernie Macmillan
paragraph_text: U Harryju Potteru i Redu feniksa Ernie je postao prefekt. Bio je i među rijetkim učenicima Hogwartsa koji su vjerovali Harryjevim i Dumbledoreovim tvrdnjama da se Voldemort vratio i čak je javno podržao Harryja. Na petoj se godini pridružio Dumbledoreovoj Armiji i bio je jedan od učenika koji su Harryju na kraju te školske godine pomogli u Hogwarts Expressu. Nosio se s pritiskom ČAS-ova tako što je provodio od 8 do 10 sati dnevno učeći, a razvio je i napornu naviku da ispituje druge o vremenu koje provode učeći. Njegovi su se trud i odlučnost isplatili u Harryju Potteru i Princu miješane krvi; Ernie je bio jedini Hufflepuff na godini koji je uspio nastaviti slušati predavanja iz Čarobnih napitaka za O.Č.I. što znači da je na ČAS-ovima iz tog predmeta dobio barem "I" - "Iznad očekivanja", a možda i "O" - "odličan" zato što je na sat došao spreman i sa svim priborom (Snape je za nastavak predavanja tražio "O").